આજે વૃંદા કુલકર્ણીએ જવાબ આપવાનો હતો. વૃંદાએ જોયું કે વિનાયક સિને વિઝન પ્રાઈવેટ લિમિટેડના પ્રોડ્યુસર કારમાંથી નીચે ઊતરી રહ્યા હતા. ડો. નારાયણ આપ્ટેએ બેંઝમાંથી નીચે ઉતરતાં ઉપર નજર કરી. વૃંદાને જોઈને સ્મિત કર્યું. બેંઝને બારણે ઊભેલી જોતાં સૌમિત્ર કુલકર્ણી બહાર આવ્યા. કારથી પોતાની તરફ આવી રહેલા ડો. આપ્ટેને ‘નમસ્કાર’ કહી આવકાર્યા. આપ્ટેએ હાથ મેળવ્યા. સૌમિત્ર, આપ્ટેને ડ્રોઈંગરૂમમાં દોરી લાવ્યા. વૃંદા નીચે આવી. હાથ જોડીને આપ્ટેને આવકાર્યા.